CELEX: 52006PC0091
Language: mt
Date: 2006-03-01
Title: Proposta għal regolament tal-Parlament Ewropew u tal-Kunsill li jistabbilixxi l-Fond Ewropew ta’ aġġustament għall-Globalizzazzjoni {SEG(2006) 274} {SEG(2006) 314} {SEG(2006) 315}

Avviż Legali Importanti

|

52006PC0091

	[pic] | KUMMISSJONI TAL-KOMUNITAJIET EWROPEJ |Brussel 1.3.2006KUMM(2006) 91 finali2006/0033 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi l-Fond Ewropew ta’ aġġustament għall-Globalizzazzjoni(preżentata mill-Kummissjoni) {SEG(2006) 274}{SEG(2006) 314}{SEG(2006) 315}MEMORANDUM TA’ SPJEGAZZJONI1. IL-KUNTEST TAL-PROPOSTA1.1. Il-kuntest ġeneraliAktar ftuħ fis-swieq u żjieda fil-kompetizzjoni internazzjonali jġibu magħhom opportunitajiet ġodda f’termini ta’ dinamiżmu ekonomiku, kompetittività u ħolqien ta’ impjiegi ta’ kwalità għolja. Madankollu, it-telf ta’ l-impjiegi f’setturi inqas kompetittivi huwa impatt inevitabbli tal-ftuħ u tal-globalizzazzjoni tal-kummerċ: dawn l-ispejjeż ta’ l-aġġustament tal-ftuħ tal-kummerċ għandhom ikunu rikonoxxuti u indirizzati permezz ta’ politika u strumenti finanzjarji xierqa.Hemm assimetrija sinifikanti bejn il-benefiċċji ġenerali tal-ftuħ, li huma mxerrdin u ta’ spiss idumu xi ftit ma jimmaterjalizzaw, u l-effetti negattivi tiegħu, li huma aktar viżibbli, immedjati u kkonċentrati fuq individwi u oqsma speċifiċi. Kif kien enfasizzat dan l-aħħar minn diversi studji u istituzzjonijiet internazzjonali, din l-assimetrija – jekk ma tiġix rikonoxxuta u indirizzata b’mod xieraq – tista’ twassal għal perċezzjoni preġudikata tal-globalizzazzjoni u, minħabba dan, jitgħawwar l-appoġġ pubbliku għal-liberalizzazzjoni tal-kummerċ u għall-ftuħ tas-swieq.Fi ħdan l-Unjoni hemm kunsens wiesa’ dwar il-bżonn li jkunu indirizzati l-effetti negattivi tal-bidliet strutturali ewlenin fis-sistemi kummerċjali dinjija, speċjalment fir-rigward ta’ dawk iċ-ċittadini li l-impjieg u l-għajxien tagħhom huma mhedda ferm minn żjieda fil-kompetizzjoni u fil-ftuħ tas-swieq.Dan huwa imperattiv għall-ġustizzja u għas-solidarjetà – valuri intrinsiċi tas-soċjetajiet ta’ l-Unjoni – li, b’mod ċar, għandhom dimensjoni Ewropea, peress li l-Komunità hija kompetenti fejn għandha x’taqsam il-politika kummerċjali barranija u għalhekk għad-deċiżjonijiet li jwasslu għal żjieda fil-kummerċ u fil-liberalizzazzjoni tal-kummerċ. Għaldaqstant, jagħmel sens għall-Unjoni li terfa’ l-ispejjeż tal-politiki li timplimenta u fuq kollox, tal-politika kummerċjali li, filwaqt li globalment hi ta’ benefiċċju għall-ekonomija ta’ l-Ewropa u għall-impjiegi, hi l-fattur li jagħti bidu għal ċerti xogħlijiet mitlufa. Huwa wkoll imperattiv għall-effiċjenza, għaliex l-azzjonijiet li għandhom l-għan li jwasslu għal integrazzjoni mill-ġdid ta’ malajr fis-suq tax-xogħol jistgħu jiffaċilitaw u jaċċelleraw it-transizzjonijiet, pereżempju billi jkunu limitati l-perjodi ta’ qgħad u ta’ nuqqas ta’ użu tal-kapital uman.1.2. Ir-raġunijiet għall-propostaIr-rapport tal-Kummissjoni dwar il-‘Valuri Ewropej f’Dinja Globalizzata[1] reċentement enfasizza l-benefiċċji li jinfetħu s-swieq u tiżdied il-kompetizzjoni internazzjonali iżda ġibed ukoll l-attenzjoni fuq il-ħtieġa li “ rridu ngħinu wkoll lill-individwi, billi jkollna l-politiki ġusti li jappoġġjaw nies li xogħolhom qiegħed jgħib; billi jiġu megħjuna jsibu impjiegi ġodda, malajr ”.F’dan il-kuntest, il-President tal-Kummissjoni Barroso ppropona li jitwaqqaf Fond ta’ aġġustament għall-Globalizzazzjoni[2], li minn hawn ’il quddiem se jissejjaħ l-EGF. Għandu jipprovdi rispons Ewropew sabiex jgħin lil dawk li qed jaġġustaw irwieħhom għall-konsegwenzi tal-globalizzazzjoni: sinjal ta’ solidarjetà mingħand dawk il-ħafna li jiksbu benefiċċji mill-ftuħ, għal dawk il-ftit li jiffaċċjaw f’daqqa waħda x-xokk li jitilfu l-impjieg tagħhom.Fil-Kunsill Ewropew tas-16-17 ta’ Diċembru 2005, il-Kapijiet ta’ l-Istat jew tal-Gvern ftiehmu li jwaqqfu Fond ta’ aġġustament għall-Globalizzazzjoni, “ maħsub biex jipprovdi appoġġ addizzjonali għall-ħaddiema li tilfu l-impjieg tagħhom minħabba bidliet strutturali kbar fis-sistemi kummerċjali dinjija, biex jgħinhom bit-taħriġ mill-ġdid tagħhom u fl-isforzi tagħhom biex isibu x-xogħol. L-attivazzjoni tal-Fond se tkun soġġetta għal kriterji ibsin li jirrelataw ma’ l-iskala ta’ l-ansjetà ekonomika u l-impatt tagħha fuq l-ekonomiji lokali, reġjonali jew nazzjonali ”.L-idea li l-kummerċ jiswa l-impjiegi, flimkien ma’ l-idea li ċ-ċaqliq relatat mal-kummerċ hu partikularment għali, joħloq każ konvinċenti għal assistenza adattata u mmirata. Filwaqt li l-Istati Membri huma responsabbli fil-bidunett biex ikunu ttratti l-konsegwenzi negattivi ta’ l-aġġustament tal-kummerċ, l-UE għandha jkollha strument iddedikat biex jagħti assistenza lill-ħaddiema li jispiċċaw żejda bħala riżultat ta’ aġġustamenti relatati mal-kummerċ li għandhom dimensjoni Ewropea (minħabba l-iskala u l-impatt).1.3. L-għanijiet tal-propostaL-iskop ta’ l-EGF huwa li juri s-solidarjetà ta’ l-Unjoni mal-ħaddiema li tilfu l-impjieg tagħhom minħabba l-liberalizzazzjoni tal-kummerċ. L-EGF se jagħti appoġġ lin-nies, jiġifieri lill-ħaddiema, u l-interventi tiegħu se jkunu terittorjalment iffokati. L-għajnuna se tkun ikkonċentrata fuq il-ħaddiema li tilfu l-impjieg tagħhom f’dawk l-oqsma li ġew affettwati bl-aktar mod negattiv mill-ansjetà ekonomika minħabba l-bidliet fis-sistemi kummerċjali dinjija. Billi tfixkil ekonomiku jista’ jseħħ fl-Istati Membri kollha, kemm żgħar u kemm kbar, l-interventi ta’ l-EGF għandhom ikunu disponibbli għall-ħaddiema fl-Istati Membri kollha.B’mod speċifiku, l-EGF se jintervjeni fil-każijiet fejn bidliet strutturali kbar fis-sistemi kummerċjali dinjija jwasslu għal ansjetà ekomika serja bħal delokalizzazzjoni ekonomika lejn pajjiżi terzi, għal żjieda qawwija fl-importazzjonijiet, jew għal tnaqqis gradwali tas-sehem mis-suq ta’ l-UE f’settur partikolari. L-għajnuna mill-EGF hija mmirata għal integrazzjoni mill-ġdid ta’ l-individwi kkonċernati fid-dinja tax-xogħol, billi jittieħed vantaġġ minn opportunitajiet eżistenti u ġodda ta’ impjiegi filwaqt li jiġu limitati l-ispejjeż ta’ aġġustament għall-ħaddiema, għar-reġjuni u għal-lokalitajiet ikkonċernati.Diversi studji empiriċi jindikaw li l-ispejjeż ta’ l-aġġustament jistgħu jkunu ogħla għall-ħaddiema li tilfu l-impjieg minħabba l-ansjetajiet fid-dinja tal-kummerċ milli għal ħaddiema oħra li tilfu l-impjieg tagħhom. Il-ħaddiema li tilfu l-impjieg tagħhom f’setturi li huma ferm kompetittivi fil-qasam internazzjonali jdumu aktar qiegħda – u meta jerġgħu jsibu xogħol, jispiċċaw b’pagi aktar baxxi – milli ħaddiema f’setturi oħra. Ġeneralment, dan iseħħ minħabba li dawk il-ħaddiema li tilfu l-impjieg fil-kummerċ għandhom it-tendenza jkunu aktar imdaħħla fiż-żmien u huwa aktar probabbli li jkollhom kwalifiki edukattivi u ħiliet li ma jkunux kompletament xierqa għad-domandi l-ġodda tax-xogħol.Peress li l-ħaddiema li tilfu l-impjieg tagħhom fil-kummerċ jistgħu jiffaċċjaw sfidi sinifikanti ta’ aġġustament meta mqabbla ma’ ħaddiema oħra, miżuri ta’ appoġġ immirati u servizzi ta’ impjieg mill-ġdid jistgħu jkunu xierqa u effettivi meta x-xokkijiet kummerċjali jaffettwaw b’mod sproporzjonat reġjuni speċifiċi u jwasslu għal qgħad mifrux fis-swieq tax-xogħol lokali bi ftit impjiegi alternattivi jkunu disponibbli fir-reġjun.Telf ta’ impjiegi fil-kummerċ iġib miegħu wkoll spejjeż akbar ta’ aġġustament f’dawk iż-żoni li jiddependu ħafna minn setturi u minn okkupazzjonjiet. Appoġġ immirat huwa partikolarment rilevanti wkoll meta setturi sħaħ ikunu affettwati mil-liberalizzazzjoni kummerċjali u ta’ l-investiment, bil-problema tkun partikolarment serja meta dawn is-setturi li sejrin għan-niżla jkunu jinsabu f’reġjuni li diġà għandhom ekonomija batuta. Għal din ir-raġuni, l-impatt territorjali tat-telf imħabbar ta’ l-impjiegi f’intrapriża jew f’settur partikolari, se jkun element essenzjali li jagħti lok għall-intervent ta’ l-EGF.Il-kriterji għall-intervent ta’ l-EGF għandhom ikunu stretti, trasparenti u li jistgħu jitkejlu, biex tkun tista’ ssir għażla oġġettiva ta’ l-applikazzjonijiet. L-assistenza mill-EGF għandha tkun disponibbli b’mod ugwali u bl-istess kondizzjonijiet għall-ħaddiema ta’ kull tip ta’ intrapriża, peress li l-bidliet fil-konfigurazzjoni tal-kummerċ dinji jaffettwaw kemm kumpaniji multinazzjonali u nazzjonali kif ukoll intrapriżi ta’ daqs żgħir jew medju (l-SMEs).Minħabba n-natura li tinbidel u li ma tistax titbassar tal-fatturi li jikkawżaw l-azzjoni minn dan l-istrument il-ġdid, ir-Regolament għandu jaħseb għall-possibbiltà li l-kriterji jkunu adattati hekk kif l-esperjenza ta’ l-implimentazzjoni ta’ l-EGF hi disponibbli, notevolment f’dak li jikkonċerna l-kriterji ta’ intervent. B’mod partikulari, l-analiżi tar-Regolament għandha tipprovdi opportunità biex ikunu adattati l-kriterji ta’ intervent ta’ l-EGF, jekk meħtieġ, biex ikun assigurat li huma b’mod adegwat jinkludu l-ispeċifiċitajiet u l-karatteristiċi ta’ l-Istati Membri kollha, inkluż id-daqs relattiv tas-swieq tax-xogħol tagħhom.L-EGF se jipprovdi kontribuzzjoni finanzjarja għal azzjonijiet, bħala parti minn pakkett koordinat ta’ servizzi personalizzati maħsuba biex jerġgħu jintegraw lill-ħaddiema li huma affettwati mit-telf ta’ l-impjieg tagħhom lura fis-suq tax-xogħol. Għandu l-għan li jiffinanzja firxa ta’ servizzi ta’ appoġġ personalizzati mfassla biex jissodisfaw il-bżonnijiet speċifiċi tal-ħaddiema li huma affettwati mit-telf ta’ l-impjieg. Għalhekk, se jgħaqqad miżuri attivi bħall-għajnuna għat-tiftix ta’ impjieg ma’ sussidji temporanji ta’ meta wieħed ikollu impjieg: l-esperjenza turi li s-sussidji komplementari għall-paga ta’ meta wieħed ikollu impjieg, imfassla sabiex jiżugraw li bix-xogħol jaqbillek, huma l-aktar metodu effettiv biex tittejjeb il-parteċipazzjoni fl-impjiegi jekk magħquda flimkien ma’ politiki attivi għas-suq tax-xogħol.B’dan il-mod, l-EGF għandu l-għan li jagħti kontribut sabiex ikunu stabbiliti l-kondizzjonijiet ta’ flessigurtà fi ħdan l-UE: bilanċ bejn il-flessibilità u s-sigurtà ta’ l-impjieg, li jipprova jtejjeb il-possibbiltajiet tal-persuni ħalli jsibu xogħol u jużaw ħiliet ġodda filwaqt li fl-istess ħin tkun inkoraġġita l-flessibilità meħtieġa biex jintlaħqu l-isfidi l-ġodda tal-globalizzazzjoni.L-għajnuna mill-EGF se tkun komplementari għall-isforzi ta’ l-Istati Membri, fuq livell nazzjonali, reġjonali u lokali. L-EGF mhux se jipprovdi appoġġ lill-kumpaniji li ġew affettwati b’mod negattiv mill-globalizzazzjoni, u l-kontribuzzjoni finanzjarja tiegħu mhux se tieħu post l-obbligi tal-kumpaniji li joriġinaw mil-liġi nazzjonali jew minn ftehimiet kollettivi.L-EGF se jintervjeni biss fuq talba ta’ Stat Membru. L-għeluq simultanju ta’ diversi intrapriżi sussidjarji ta’ kumpanija multinazzjonali madwar l-Unjoni jista’ jwassal biex jitressqu applikazzjonijiet għal kontribuzzjoni mill-EGF mid-diversi Stati Membri kkonċernati; il-Kummissjoni se tanalizza individwalment kull applikazzjoni biex tiddetermina jekk intlaħqux il-kriterji u l-kondizzjonijiet għall-mobilizzazzjoni ta’ l-EGF.Hekk kif it-telf ta’ l-impjiegi ipproġġettat jiġi nnotifikat skond l-Artikoli 1 u 3 tad-Diretiva 75/129/KEE[3], il-ħaddiema affettwati jistgħu jirċievu l-għajnuna kemm jista’ jkun malajr. Filwaqt li kull intervent ta’ l-EGF se jkollu jiġi awtorizzat b’deċiżjoni speċifika tal-Kunsill u tal-Parlament Ewropew, li jaġixxu bħala l-awtorità baġitarja tal-Komunità, l-Istat Membru applikant jista’ jieħu azzjoni immedjata huwa stess, mingħajr ma jistenna d-deċiżjoni dwar il-finanzjament jew li tabilħaqq titħallas il-kontribuzzjoni finanzjarja. B’dan il-mod, qabel ma effettivament jintilfu l-impjiegi, jista’ jintuża bis-sħiħ il-perjodu tan-notifika minn qabel (li ta’ spiss ikun provdut u ddeterminat mil-leġiżlazzjoni ta’ l-UE u minn dik nazzjonali) biex jibdew jiġu provduti servizzi personalizzati lill-ħaddiema affettwati.1.4. Il-konsistenza ma’ politika u għanijiet oħra ta’ l-UnjoniIr-rispons ewlieni ta’ l-Unjoni Ewropea għall-opportunitajiet u għall-isfidi tal-globalizzazzjoni u ta’ l-aġġustament kummerċjali huwa permezz tal-ġestjoni pożittiva tal-bidla: l-Istrateġija ta’ Liżbona tistabbilixxi l-qafas għall-modernizzazzjoni u għar-riforma li jwassal għat-tkabbir u għall-impjiegi. L-istrumenti finanzjarji ta’ l-Unjoni – b’mod partikolari l-Fondi Strutturali – saru dejjem aktar iffokati fuq kif jitwasslu dawn l-għanijiet; l-involviment ta’ l-imsieħba soċjali permezz ta’ djalogu soċjali awtonomu jirrinforza s-sħubija.Il-Fondi Strutturali jappoġġjaw metodu strateġiku, u jsaħħu l-kapital uman u dak fiżiku mifrux tul perjodu medju sa wieħed twil permezz ta’ ċiklu ta’ programmazzjoni ta’ seba’ snin. B’mod partikolari, il-Fond Soċjali Ewropew (ESF) jagħti prijorità lill-antiċipazzjoni, lill-adattament u lill-ġestjoni pożittiva tal-bidla billi tiżdied l-adattabilità tal-ħaddiema u ta’ l-intrapriżi, jittejbu l-aċċess għall-impjiegi u l-parteċipazzjoni fis-suq tax-xogħol, jiġu rinforzati l-inklużjoni soċjali ta’ persuni żvantaġġjati u l-ġlieda kontra d-diskriminazzjoni, u jiġu inkoraġġiti sħubijiet għar-riforma. Il-programm il-ġdid għal Tagħlim Matul il-Ħajja (2007-2013), prinċipalment permezz tas-sottoprogramm Leonardo da Vinci, se jippermetti l-iżvilupp ta’ għodod tat-taħriġ innovattivi li jistgħu jirrispondu għal rekwiżiti ta’ ħiliet speċifiċi.Il-Fond il-ġdid jikkomplementa l-politika u l-istrumenti finanzjarji eżistenti, inkluża l-politika Komunitarja li għandha l-għan li tantiċipa u takkumpanja r-ristrutturazzjoni. Madanakollu, b’kuntrast għal din ta’ l-aħħar, l-EGF jgħaqqad dimensjoni territorjali ma’ għajnuna speċifika u mmirata, li hija ffokata esklużivament fuq l-appoġġ personalizzat għall-integrazzjoni mill-ġdid fid-dinja tax-xogħol tal-ħaddiema li kienu affettwati ħażin mill-iżvilupp tas-sistemi kummerċjali dinjija.Se jkun evitat li azzjonijiet li twettqu taħt politika Komunitarja oħra, speċjalment il-politika ta’ Koeżjoni, jiġu dduplikati permezz ta’ numru ta’ dispożizzjonijiet li jiddefinixxu b’mod ċar l-ambitu ta’ l-istrument, jeskludu finanzjament doppju u b’mod espliċitu jipprovdu għall-koordinazzjoni ta’ l-għajnuna minn sorsi differenti ta’ finanzjament tal-Komunità.Fl-aħħarnett, filwaqt li l-EGF għandu l-għan li jgħin lill-ħaddiema li tilfu l-impjieg tagħhom b’mod ġenerali, il-Kummissjoni u l-Istati Membri applikanti għandhom jiżguraw li l-kontribuzzjonijiet mill-EGF jikkonformaw mal-prinċipji ta’ ugwaljanza bejn is-sessi u ta’ nuqqas ta’ diskriminazzjoni li huma inklużi fit-Trattat.2. IL-KONSULTAZZJONI TAL-PARTIJIET INTERESSATI U L-VALUTAZZJONI TA’ L-IMPATT2.1. Il-konsultazzjoni tal-partijiet interessatiPermezz ta’ l-EGF, il-kontribuzzjonijiet finanzjarji se jitħallsu lill-Istati Membri. Dan ir-Regolament jirrifletti l-opinjonijiet ta’ l-Istati Membri, kif kien iddikjarat fil-konklużjonijiet tal-Kunsill Ewropew tas-16-17 ta’ Diċembru 2005, fejn kien miftiehem li jitwaqqaf Fond Ewropew ta’ aġġustament għall-Globalizzazzjoni.Il-globalizzazzjoni, fil-kuntest usa’ tar-ristrutturazzjoni ekonomika u ta’ l-impjiegi, kienet suġġett ta’ djalogu kontinwu bejn il-Kummissjoni u l-imsieħba soċjali. Il-konsultazzjoni tat-tieni fażi ta’ l-imsieħba soċjali dwar ir-ristrutturazzjoni tal-kumpaniji u l-kumitati ta’ l-impriżi Ewropej skond l-Artikolu 138(3) tat-Trattat tnediet fil-31 ta’ Marzu 2005[4]. Sabiex tassigura l-involviment sħiħ ta’ l-imsieħba soċjali, il-Kummissjoni se tinkludi din il-proposta fil-laqgħat li jmiss tal-Kumitat għad-Djalogu Soċjali u waqt il-Konferenza tas-Settur.2.2. Il-ġbir u l-użu tal-kompetenzaSar użu estensiv ta’ l-analiżi intern a tal-Kummissjoni, fejn kienu użati studji u rapporti li tħejjew fil-kuntest tal-politika kummerċjali, ta’ l-impjiegi u ta’ koeżjoni.2.3. Il-valutazzjoni ta’ l-impattTwettqet valutazzjoni ta’ l-impatt.L-analiżi wasslet għall-konklużjoni li l-possibbiltà li jitwaqqaf Fond speċifiku u mfassal apposta, fuq livell ta’ l-UE biex jgħin lill-ħaddiema li tilfu l-impjieg tagħhom fil-kummerċ f’dawk il-każijiet fejn telf ta’ impjiegi ta’ din ix-xorta jwassal għal impatt sfavorevoli sinifikanti f’reġjun partikolari, hija l-possibbiltà ppreferuta. L-għajnuna mill-EGF se tintervjeni biss biex tikkomplementa l-attivitajiet li twettqu mill-Istati Membri fuq il-livelli territorjali xierqa. L-għajnuna mill-EGF għandha tieħu l-forma ta’ servizzi ta’ appoġġ personalizzati, imfassla biex jilħqu l-bżonnijiet speċifiċi tal-ħaddiema affettwati.3. L-ELEMENTI LEGALI TAL-PROPOSTA3.1. Sommarju ta’ l-azzjoni propostaIl-proposta għandha l-għan li tistabbilixxi l-EGF, biex il-Komunità tkun tista’ tipprovdi appoġġ immirat għall-integrazzjoni mill-ġdid fid-dinja tax-xogħol tal-ħaddiema li tilfu l-impjieg tagħhom minħabba bidliet strutturali kbar fis-sistemi kummerċjali dinjija.3.2. Il-bażi legaliIt-tielet paragrafu ta’ l-Artikolu 159 jipprovdi l-bażi legali għal dan ir-Regolament. L-Artikolu 159(3) jippermetti lill-Kunsill jieħu azzjoni, skond il-proċedura li tissemma fl-Artikolu 251 u wara li jikkonsulta lill-Kumitat Ekonomiku u Soċjali u lill-Kumitat tar-Reġjuni, jekk ikunu meħtieġa azzjonijiet speċifiċi barra mill-Fondi Strutturali u mingħajr preġudizzju għall-miżuri li ġew deċiżi fi ħdan il-qafas ta’ politiki Komunitarji oħra.Azzjoni speċifika barra mill-Fondi Strutturali titqies meħtieġa biex ikun provdut appoġġ immirat lill-ħaddiema li tilfu l-impjieg tagħhom minħabba bidliet strutturali kbar fis-sistemi kummerċjali dinjija fejn telf ta’ impjiegi ta’ din ix-xorta għandu impatt negattiv sinifikanti fuq l-ekonomija reġjonali jew lokali. Billi tingħata għajnuna lill-ħaddiema li tilfu l-impjieg tagħhom fil-kummerċ sabiex jerġgħu jintegraw irwieħhom fid-dinja tax-xogħol, il-Fond se jikkontribwixxi għat-tisħiħ tal-koeżjoni ekonomika u soċjali fl-Unjoni.3.3. Is-sussidjarjetà u l-proporzjonalitàIl-Komunità tista’ tieħu passi, skond il-prinċipju tas-sussidjarjetà stabbilit fl-Artikolu 5 tat-Trattat, biex tippromwovi l-għanijiet tas-solidarjetà. L-għanijiet tal-Fond ma jistgħux jinkisbu b’mod individwali mill-Istati Membri, peress li l-EGF huwa espressjoni ta’ solidarjetà min-naħa għall-oħra ta’ l-Istati Membri u bejniethom.Il-mobilizzazzjoni tal-kontribuzzjoni finanzjarja mill-EGF se teħtieġ l-approvazzjoni taż-żewġ fergħat ta’ l-awtorità baġitarja, biex b’hekk tintwera s-solidarjetà tal-Komunità u ta’ l-Istati Membri kollha. B’dan il-mod, il-proposta se tikkontribwixxi biex l-għan tas-solidarjetà ta’ l-UE jsir aktar tanġibbli għall-ħaddiema affettwati u b’mod aktar ġenerali għaċ-ċittadini ta’ l-UE.Skond il-prinċipju tal-proporzjonalità, id-dispożizzjonijiet ta’ dan ir-Regolament ma jmorrux lil hinn minn dak li huwa meħtieġ biex jintlaħqu l-għanijiet tiegħu. L-obbligi imposti fuq l-Istati Membri jirriflettu l-bżonn li tingħata għajnuna lill-ħaddiema affettwati sabiex jerġgħu jintegraw irwieħhom, u malajr, fis-suq tax-xogħol. Il-piż amministrattiv li jaqa’ fuq il-Komunità u fuq l-awtoritajiet nazzjonali ġie limitat għal dak li huwa meħtieġ mill-Kummissjoni biex teżerċita r-responsabbiltà tagħha għat-twettiq tal-baġit Komunitarju. Se jsiru attivitajiet ta’ evalwazzjoni fuq l-inizjattiva u taħt ir-responsabbiltà tal-Kummissjoni.Peress li l-kontribuzzjoni finanzjarja ssir lill-awtoritajiet ta’ l-Istat Membru, l-Istat Membru se jkun meħtieġ li jippreżenta rapport li jiġġustifika l-użu li sar mill-kontribuzzjoni finanzjarja. Se tingħata attenzjoni partikolari biex ikun żgurat li l-proċeduri li għandhom jiġu segwiti jippermettu li d-deċiżjonijiet jittieħdu kemm jista’ jkun malajr.3.4. L-għażla ta’ l-istrumentiIl-proposta għandha tieħu l-forma ta’ Regolament. Mezzi oħra ma jkunux adegwati għaliex l-għan jista’ jinkiseb biss permezz ta’ strument legali li jiġi applikat direttament.4. L-IMPLIKAZZJONIJIET BAġITARJIL-ammont massimu ta’ nefqa mill-Fond għandu jkun ta’ € 500 miljun fis-sena fi prezzijiet kurrenti. Skond il-konklużjonijiet tal-Kunsill Ewropew ta’ Diċembru 2005 u skond il-Ftehim Interistituzzjonali dwar id-dixxiplina tal-baġit u t-titjib tal-proċedura tal-baġit li għandu jkun hemm ftehim dwaru min-naħa tal-Parlament Ewropew, tal-Kunsill u tal-Kummissjoni, m’hi se ssir l-ebda dispożizzjoni finanzjarja għall-Fond fil-qafas finanzjarju multiannwali; fuq il-bażi tal-linji gwida msemmija hawn fuq, il-Kummissjoni qed tipproponi li jiġi ddeterminat il-livell ta’ “infiq inqas” li huwa rilevanti għall-finanzjament ta’ l-EGF fi kwalunkwe sena partikolari (is-sena n) bil-mod li ġej:1. L-ewwelnett, il-marġni li jitħalla disponibbli taħt il-limitu globali għall-approprjazzjonijiet ta’ impenn tas-sena ta’ qabel, jiġifieri d-differenza bejn l-approprjazzjonijiet ta’ impenn totali fil-qafas finanzjarju multiannwali u l-approprjazzjonijiet ta’ impenn totali li ddaħħlu fil-baġit tas-sena n - 1 ;2. it-tieni, jekk l-ammont preċedenti mhux biżżejjed, l-approprjazzjonijiet ta’ impenn tas-sentejn ta’ qabel jitħassru.L-approprjazzjonijiet se jkunu mmobilizzati permezz ta’ Baġit li jemenda, jekk u fejn ikun meħtieġ, b’referenza għall-ammont iddeterminat kif inhu stabbilit hawn fuq. Sabiex ikun issemplifikat il-proċess tat-teħid tad-deċiżjonijiet, il-Kummissjoni se tressaq “ġabra” ta’ proposti, kif inhu xieraq, matul is-sena baġitarja.5. INFORMAZZJONI ADDIZZJONALI5.1. Il-klawsola ta’ reviżjoniIl-proposta tinkludi l-possibbiltà ta’ reviżjoni, wara li l-Kummissjoni tkun ressqet l-ewwel rapport annwali, sabiex ikun hemm rispons aħjar għall-għanijiet u l-iskop li ġew stabbiliti fl-Artikolu 1 tar-Regolament.2006/0033 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi l-Fond Ewropew ta’ aġġustament għall-GlobalizzazzjoniIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari t-tielet paragrafu ta’ l-Artikolu 159;Wara li kkunsidraw il-proposta mill-Kummissjoni[5],Wara li kkunsidraw l-opinjoni tal-Kumitat Ekonomiku u Soċjali Ewropew[6],Wara li kkunsidraw l-opinjoni tal-Kumitat tar-Reġjuni[7],Jaġixxu skond il-proċedura stabbilita fl-Artikolu 251[8],Billi:(1) Minkejja l-effett globali pożittiv tal-globalizzazzjoni fuq l-iżvilupp u l-impjiegi fil-Komunità, hu opportun li jiġi stabbilit Fond Ewropew ta’ aġġustament għall-Globalizzazzjoni (li minn hawn ’il quddiem se jissejjaħ “l-EGF”), li permezz tiegħu il-Komunità għandha turi s-solidarjetà tagħha lejn il-ħaddiema li kienu affettwati minn telf ta’ impjiegi b’riżultat ta’ bidliet fil-konfigurazzjonijiet kummerċjali dinjija;(2) L-EGF għandu jipprovdi għajnuna speċifika ta’ darba sabiex tkun iffaċilitata l-integrazzjoni mill-ġdid fid-dinja tax-xogħol tal-ħaddiema f’oqsma jew setturi li jkunu qed ibatu minn xokk serju ta’ ansjetà ekonomika.(3) L-azzjonijiet meħuda taħt dan ir-Regolament għandhom ikunu definiti skond kriterji ibsin ta’ intervent li huma relatati ma’ l-iskala ta’ l-ansjetà ekonomika u ma’ l-impatt tagħha fuq settur jew żona ġeografika partikolari, biex ikun żgurat li l-kontribuzzjoni finanzjarja mill-EGF tkun ikkonċentrata fuq l-aktar partijiet tal-Komunità li ġew affettwati b’mod serju.(4) L-attivitajiet ta’ l-EGF għandhom ikunu koerenti u kompatibbli mal-politiki Komunitarji l-oħra u għandhom ikunu konformi ma’ l- acquis tagħha.(5) Azzjoni ffinanzjata taħt dan ir-Regolament ma għandhiex tirċievi għajnuna finanzjarja minn strumenti finanzjarji oħrajn tal-Komunità.(6) L-għajnuna Komunitarja għandha tingħata biss wara applikazzjoni mill-Istat Membru affettwat. Il-Kummissjoni għandha tiżgura trattament ugwali għat-talbiet li jitressqu quddiemha mill-Istati Membri.(7) Biex tkun iffaċilitata l-implimentazzjoni ta’ dan ir-Regolament, in-nefqa għandha tkun eliġibbli mid-data li fiha l-Istat Membru jibda jipprovdi servizzi personalizzati lill-ħaddiema affettwati, wara li n-notifika tat-telf ta’ impjiegi pproġettat skond id-Direttiva 75/129/KEE[9]. Għandu jiġi stabbilit perjodu ta’ żmien li matulu għandha tintuża l-kontribuzzjoni finanzjarja ta’ l-EGF, b’hekk tiġi riflessa l-ħtieġa għal rispons ikkonċentrat li jimmira b’mod speċifiku għall-integrazzjoni mill-ġdid fid-dinja tax-xogħol.(8) L-Istat Membru għandu jibqa’ responsabbli għall-implimentazzjoni tal-kontribuzzjoni finanzjarja u għall-ġestjoni u l-kontroll ta’ l-azzjonijiet appoġġjati mill-finanzjament tal-Komunità, skond ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[10]. L-Istati Membri għandhom jiġġustifikaw l-użu li jkun sar mill-kontribuzzjoni finanzjarja li jkunu rċevew.(9) Peress li l-għanjiet ta’ l-azzjoni li għandha tittieħed, ma jistgħux jinkisbu biżżejjed mill-Istati Membri u għalhekk, minħabba d-daqs u l-effetti, jistgħu jinkisbu aħjar fuq il-livell Komunitarju, il-Komunità tista’ tadotta miżuri, skond il-prinċipju ta’ sussidjarjetà kif stabbilit fl-Artikolu 5 tat-Trattat. Skond il-prinċipju ta’ proporzjonalità, kif stabbilt f’dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkisbu dawk l-għanijiet.ADOTTAW DAN IR-REGOLAMENT:Artikolu 1Is-suġġett u l-iskop1. Dan ir-Regolament jistabbilixxi Fond Ewropew ta’ aġġustament għall-Globalizzazzjoni, li minn issa ’l quddiem se jissejjaħ “l-EGF” sabiex il-Komunità tkun tista’ tipprovdi appoġġ għall-ħaddiema li tilfu l-impjieg tagħhom minħabba bidliet strutturali kbar fis-sistemi kummerċjali dinjija fejn dan it-telf ta’ impjiegi kellu impatt negattiv sinifikanti fuq l-ekonomija reġjonali jew lokali.2. Dan ir-Regolament jistabbilixxi r-regoli rigward l-operazzjoni ta’ l-EGF sabiex jiffaċilita l-integrazzjoni mill-ġdid ta’ malajr fid-dinja tax-xogħol għall-ħaddiema li ġew affettwati minn telf ta’ impjiegi fil-kummerċ.Artikolu 2Il-kriterji ta’ interventIl-kontribuzzjoni finanzjarja mill-EGF għandha tkun provduta meta bidliet strutturali kbar fis-sistemi kummerċjali dinjija jwasslu għal tfixkil ekonomiku serju, partikolarment żjieda qawwija fl-importazzjonijiet fl-UE, tnaqqis gradwali tas-sehem mis-suq ta’ l-UE f’settur partikolari jew delokalizzazzjoni lejn pajjiżi terzi, li jirriżultaw f’:(a) telf ta’ mill-inqas 1 000 impjieg f’intrapriża, inklużi l-ħaddiema li jitilfu l-impjieg tagħhom mal-fornituri tagħha jew mal-produtturi li huma eqreb tal-punt tal-bejgħ milli tal-punt tal-produzzjoni, f’reġjun fejn il-qgħad, imkejjel fuq livell NUTS III, huwa ogħla mill-medja ta’ l-UE jew minn dik nazzjonali,jew(b) telf ta’ mill-inqas 1 000 impjieg, tul perjodu ta’ 6 xhur,f’intrapriża waħda jew aktar f’settur, imkejjel fuq livell NACE 2, li jirrappreżenta mill-inqas 1% ta’ l-impjiegi reġjonali, imkejla fuq livell NUTS II.Artikolu 3L-azzjonijiet eliġibbliKontribuzzjoni finanzjarja taħt dan ir-Regolament għandha tingħata għal azzjonijiet ta’ rispons rapidu, bħala parti minn pakkett koordinat ta’ servizzi personalizzati mfassla biex jerġgħu jintegraw fis-suq tax-xogħol lill-ħaddiema li jkunu tilfu l-impjieg tagħhom, li jinkludu:(a) miżuri għal suq tax-xogħol attiv, bħall-għajnuna għat-tfittix ta’ impjieg, gwida dwar ix-xogħol, taħriġ imfassal apposta u taħriġ mill-ġdid, li jinkludu ħiliet ta’ l-ICT, għajnuna għal klassifikazzjoni mill-ġdid u promozzjoni ta’ l-intraprenditorija jew għajnuna għal impjieg indipendenti;(b) ħlas żejjed b’limitu ta’ żmien u speċjali mad-dħul għal meta wieħed ikun qed jaħdem, bħal sussidji għal meta wieħed ikun qed ifittex impjieg, sussidji għall-mobilità, sussidji ta’ appoġġ għad-dħul lill-individwi li jieħdu sehem f’attivitajiet ta’ taħriġ; u supplimenti temporanji ta’ paga għal ħaddiema li għandhom mill-inqas 50 sena li jaċċettaw li jidħlu mill-ġdid fis-suq tax-xogħol b’paga aktar baxxa.Artikolu 4It-tip ta’ kontribuzzjoni finanzjarjaIl-Kummissjoni għandha tagħti kontribuzzjoni finanzjarja fil-forma ta’ pagament wieħed, li għandha tiġi implimentata fil-qafas ta’ ġestjoni komuni bejn l-Istati Membri u l-Kummissjoni, skond l-Artikolu 53, paragrafu 1, punt b) u l-paragrafi 5 u 6 tar-Regolament (KE, Euratom) Nru 1605/2002.Artikolu 5L-applikazzjonijiet1. L-Istat Membru għandu jissottometti applikazzjoni għall-kontribuzzjoni mill-EGF lill-Kummissjoni fi żmien 10 ġimgħat mid-data li fiha l-kondizzjonijiet stabbiliti fl-Artikolu 2 għall-mobilizzazzjoni ta’ l-EGF jkunu milħuqa.2. L-applikazzjoni għandha tinkludi l-informazzjoni li ġejja:(a) Analiżi raġunata tar-rabta bejn it-telf ta’ l-impjiegi u l-bidliet strutturali kbar fis-sistemi kummerċjali dinjija; wirja tan-numru ta’ impjiegi mitlufa; u spjegazzjoni tan-natura mhux prevedibbli ta’ dan it-telf ta’ impjiegi;(b) L-identifikazzjoni ta’ l-intrapriżi li keċċew lill-impjegati (nazzjonali jew multinazzjonali) u l-kategoriji ta’ ħaddiema li għandhom ikunu konċernati;(c) L-impatt mistenni tat-telf ta’ l-impjieg fir-rigward ta’ l-impjiegi lokali, reġjonali jew nazzjonali;(d) L-azzjonijiet speċifiċi li għandhom jiġu ffinanzjati u analiżi ta’ kemm mistennija jqumu, inkluża l-komplementarjetà tagħhom ma’ azzjonijiet iffinanzjati mill-Fondi Strutturali;(e) Id-data li fiha l-Istat Membru beda jew qed jippjana li jibda jipprovdi servizzi personalizzati lill-ħaddiema affettwati;(f) Il-proċeduri segwiti biex ikunu kkonsultati l-imsieħba soċjali;(g) L-awtorità responsabbli mill-obbligi ta’ ġestjoni u kontroll finanzjarju skond l-Artikolu 18.3. Wara li ġew ikkunsidrati l-azzjonijiet li ġew implimentati mill-Istati Membri u mill-intrapriżi konċernati permezz tal-liġi nazzjonali jew tal-ftehimiet kollettivi, u billi ngħatat attenzjoni partikolari lill-azzjonijiet li kienu ffinanzjati mill-Fond Soċjali Ewropew, li minn issa ’l quddiem se jissejjaħ “l-ESF”, l-informazzjoni provduta taħt il-paragrafu 2 għandha tinkludi deskrizzjoni fil-qosor ta’ l-azzjonijiet li ttieħdu u li kienu ppjanati mill-awtorità nazzjonali u mill-intrapriżi kkonċernati, inkluża stima ta’ kemm ġew iqumu.4. L-Istat Membru għandu jipprovdi wkoll informazzjoni statistika u informazzjoni oħra, fuq l-aktar livell ġeografiku xieraq, li l-Kummissjoni teħtieġ biex tivvaluta jekk il-kriterji ta’ intervent intlaħqux jew le.5. B’kooperazzjoni ma’ l-Istat Membru, il-Kummissjoni għandha tivvaluta, fuq il-bażi ta’ l-informazzjoni li tissemma fil-paragrafu 2, jekk intlaħqux il-kondizzjonijiet biex tingħata kontribuzzjoni finanzjarja taħt dan ir-Regolament jew le.6. Il-Kummissjoni għandha tiżgura trattament ugwali għall-applikazzjonijiet li ġew ippreżentati mill-Istati Membri.Artikolu 6Il-komplementarjetà, il-konformità u l-koordinazzjoni1. L-għajnuna mill-EGF m’għandhiex tieħu post azzjonijiet li huma r-responsabbiltà tal-kumpaniji skond il-liġi nazzjonali jew il-ftehimiet kollettivi.2. L-għajnuna mill-EGF għandha tikkomplementa l-azzjonijiet ta’ l-Istati Membri fuq livell nazzjonali, reġjonali u lokali.3. L-azzjonijiet li jirċievu kontribuzzjoni finanzjarja mill-EGF għandhom ikunu kompatibbli mat-Trattat u ma’ l-atti adottati skond id-dispożizzjonijiet tiegħu.4. Skond ir-responsabbiltajiet rispettivi tagħhom, il-Kummissjoni u l-Istati Membri għandhom jiżguraw il-koordinazzjoni ta’ l-għajnuna mill-Fondi tal-Komunità.5. L-Istati Membri għandhom jiżguraw li l-azzjonijiet speċifiċi li jirċievu kontribuzzjoni taħt l-EGF ma għandhomx ukoll jirċievu għajnuna minn strumenti finanzjarji oħra tal-Komunità.Artikolu 7L-ugwaljanza bejn in-nisa u l-irġiel u n-nuqqas ta’ diskriminazzjoniIl-Kummissjoni u l-Istati Membri għandhom jippromwovu l-ugwaljanza bejn l-irġiel u n-nisa, u jiżguraw irwieħhom li ma jkunx hemm diskriminazzjoni minħabba sess, razza, oriġini etnika, reliġjon jew twemmin, diżabilità, età jew orjentazzjoni sesswali biex ikun hemm aċċess għal appoġġ mill-EGF.Artikolu 8L-għajnuna teknika fuq inizjattiva tal-Kummissjoni1. Fuq inizjattiva tal-Kummissjoni, bla ħsara għal rata massima ta’ 0.35% tar-riżorsi finanzjarji disponibbli għal dik is-sena, l-EGF jista’ jintuża biex jiffinanzja l-monitoraġġ, l-informazzjoni, l-appoġġ amministrattiv u tekniku, l-attivitajiet ta’ verifiki, kontroll u evalwazzjoni li huma meħtieġa biex ikun implimentat dan ir-Regolament.2. Kompiti ta’ din ix-xorta għandhom jitwettqu skond ir-Regolament tal-Kunsill (KE, Euratom) Nru 1605/2002, kif ukoll skond ir-regoli implimentattivi tiegħu li japplikaw għal din il-forma ta’ implimentazzjoni tal-baġit.Artikolu 9L-informazzjoni u l-pubbliċitàL-Istat Membru għandu jipprovdi informazzjoni dwar l-azzjonijiet iffinanzjati u għandu jagħmlilhom pubbliċità. L-informazzjoni għandha tkun indirizzata lill-ħaddiema li tilfu l-impjieg tagħhom u lill-pubbliku b’mod aktar ġenerali. Għandha tenfasizza r-rwol tal-Komunità u għandha tiżgura li l-kontribuzzjoni mill-EGF tkun viżibbli.Artikolu 10Id-determinazzjoni tal-kontribuzzjoni finanzjarja1. Fuq il-bażi ta’ valutazzjoni li twettqet skond l-Artikolu 5(5), partikolarment billi jitqiesu n-numru ta’ impjiegi żejda, l-azzjonijiet proposti u l-ispejjeż ikkalkulati, il-Kummissjoni għandha tiddetermina kemm jista’ jkun malajr l-ammont tal-kontribuzzjoni finanzjarja, jekk se tingħata, li għandha tingħata fi ħdan il-limiti tar-riżorsi disponibbli.L-ammont ma jistax jaqbeż il-50% tat-total ta’ l-ispejjeż ikkalkulati li indikati fl-Artikolu 5.2.(d).2. Fejn, fuq il-bażi tal-valutazzjoni li twettqet skond l-Artikolu 5(5), il-Kummissjoni tkun ikkonkludiet li ntlaħqu l-kondizzjonijiet għal kontribuzzjoni finanzjarja taħt dan ir-Regolament, għandha tagħti bidu għall l-proċedura stabbilita fl-Artikolu 12 mill-aktar fis possibbli.3. Fejn, fuq il-bażi tal-valutazzjoni li tkun saret skond l-Artikolu 5(5), il-Kummissjoni tkun ikkonkludiet li l-kondizzjonijiet għal kontribuzzjoni finanzjarja taħt dan ir-Regolament ma ntlaħqux, għandha tinnotifika lill-Istat Membru kkonċernat mill-aktar fis possibbli.Artikolu 11L-eliġibilità tan-nefqaIn-nefqa għandha tkun eliġibbli għal kontribuzzjoni mill-EGF mid-data li fiha Stat Membru jibda jipprovdi servizzi personalizzati lill-ħaddiema affettwati wara li jkun tħabbar telf kollettiv ta’ l-impjiegi.Arti kolu 12Il-proċedura baġitarja1. Fejn il-Kummissjoni tkun ikkonkludiet li għandha tingħata kontribuzzjoni finanzjarja mill-EGF, għandha tressaq proposta quddiem l-awtorità baġitarja biex tawtorizza l-approprjazzjonijiet li jikkorrispondu għall-ammont li ġie ddeterminat skond l-Artikolu 10.Proposta skond il-paragrafu 1 għandha tinkludi dan li ġej:(a) il-valutazzjoni mwettqa skond l-Artikolu 5(5), flimkien ma’ sommarju ta’ l-informazzjoni li fuqha hija bbażata dik il-valutazzjoni;(b) evidenza li ntlaħqu l-kriterji stabbiliti fl-Artikolu 2;(c) ir-raġunijiet li jiġġustifikaw l-ammonti proposti;2. Il-Kummissjoni għandha tressaq il-proposti miġbura flimkien quddiem l-awtorità baġitarja.Fl-1 ta’ Lulju ta’ kull sena, mill-inqas kwart ta’ l-ammont annwali massimu ta’ l-EGF għandu jibqa’ disponibbli sabiex ikunu koperti l-ħtiġijiet li jinqalgħu sakemm tintemm is-sena.3. Hekk kif l-approprjazzjonijiet isiru disponibbli min-naħa ta’ l-awtorità baġitarja, il-Kummissjoni għandha tadotta Deċiżjoni dwar kontribuzzjoni finanzjarja.Artikolu 13Il-pagament u l-użu tal-kontribuzzjoni finanzjarja1. Wara l-adozzjoni tad-Deċiżjoni skond l-Artikolu 12(3), il-Kummissjoni għandha tħallas il-kontribuzzjoni finanzjarja lill-Istat Membru f’pagament wieħed.2. L-Istat Membru għandu juża l-kontribuzzjoni finanzjarja, kif ukoll kwalunkwe mgħax li jaqla’ minn fuqha, fi 18-il xahar mid-data li fiha n-nefqa ssir eliġibbli skond l-Artikolu 11.Artikolu 14L-użu ta’ l-EuroL-applikazzjonijiet, id-Deċiżjonijiet dwar il-kontribuzzjonijiet finanzjarji u r-rapporti li jaqgħu taħt dan ir-Regolament, kif ukoll kwalunkwe dokument relatat ieħor, għandu jesprimi l-ammonti kollha f’Euro.Art ikolu 15Ir-rapport finali u l-għeluq1. Mhux aktar minn sitt xhur wara li jiskadi l-perjodu speċifikat fl-Artikolu 13(2), l-Istat Membru għandu jippreżenta rapport lill-Kummissjoni dwar it-twettiq tal-kontribuzzjoni finanzjarja, li jinkludi informazzjoni dwar it-tip ta’ azzjonijiet u r-riżultati ewlenin, flimkien ma’ prospett li jiġġustifika n-nefqa u li jindika, fejn ikun xieraq, il-komplementarjetà ta’ l-azzjonijiet ma’ dawk iffinanzjati mill-ESF.2. Mhux aktar minn sitt xhur wara li l-Kummissjoni tkun irċeviet l-informazzjoni kollha meħtieġa taħt il-paragrafu 1, għandha tagħlaq il-kontribuzzjoni finanzjarja mill-EGF.Artikolu 16Ir-rapport annwali1. Għall-ewwel darba fl-2008 u qabel l-1 ta’ Lulju ta’ kull sena, il-Kummissjoni għandha tippreżenta lill-Parlament Ewropew u lill-Kunsill rapport dwar l-attivitajiet taħt dan ir-Regolament matul is-sena ta’ qabel. B’mod partikolari, ir-rapport għandu jinkludi informazzjoni li għandha x’taqsam ma’ l-applikazzjonijiet imressqa, mad-Deċiżjonijiet li ġew adottati, ma’ l-azzjonijiet iffinanzjati u mal-likwidazzjoni tal-kontribuzzjoni finanzjarja li saret.2. Ir-rapport se jiġi trasmess, bħala informazzjoni, lill-imsieħba soċjali.Artikolu 17L-evalwazzjoni1. Fuq l-inizjattiva tagħha stess u f’kooperazzjoni ma’ l-Istati Membri, il-Kummissjoni għandha twettaq:(a) evalwazzjoni ta’ nofs it-term ta’ l-effikaċja u s-sostenibbiltà tar-riżultati miksuba;(b) evalwazzjoni ex-post .2. Ir-riżultati ta’ l-evalwazzjoni se jkunu trasmessi, bħala informazzjoni, lill-awtorità baġitarja u lill-imsieħba soċjali.Artikolu 18Il-ġestjoni u l-kontroll finanzjarju1. Mingħajr preġudizzju għar-responsabbiltà tal-Kummissjoni fl-implimentazzjoni tal-baġit ġenerali tal-Komunitajiet Ewropej, l-Istati Membri għandhom jassumu r-responsabbiltà fil-bidunett għall-immaniġġjar ta’ l-azzjonijiet appoġġjati mill-Fond u l-kontroll finanzjarju ta’ l-azzjonijiet. Għal dan l-għan, il-miżuri li huma jieħdu għandhom jinkludu:1.  (li jivverifikaw li l-arranġamenti ta’ mmaniġġjar u kontroll ġew stabbiliti u qed ikunu implimentati b’tali mod li jassiguraw li l-fondi tal-Komunità qed ikunu użati b’mod effiċjenti u korrett, b’konformità mal-prinċipji ta’ mmaniġġjar finanzjarju tajjeb;2.  li jivverifikaw li l-azzjonijiet iffinanzjati twettqu kif suppost;3.  li jassiguraw li l-infiq iffinanzjat hu bbażat fuq dokumenti ta’ ġustifikazzjoni vera, huwa korrett u regolari;4.  li jimpedixxu, isibu u jikkoreġu l-irregolaritajiet u jirkurpraw l-ammonti li ma kellhomx jitħallsu flimkien ma’ l-interessi fuq pagamenti b’dewmien ta’ żmien fejn adatt. Huma għandhom jinnotifikawhom lill-Kummissjoni, u jżommu lill-Kummissjoni informata bil-progress tal-proċedimenti amministrattivi u legali.2. L-Istati Membri għandhom jagħmlu l-korrezzjonijiet finanzjarji meħtieġa fejn tkun aċċertata irregolarità. Il-korrezzjonijiet magħmula mill-Istat Membru għandhom jikkonsistu fit-tħassir ta’ parti mill-kontribuzzjoni jew tal- kontribuzzjoni kollha tal-Komunità. Fejn jirriżulta li kien hemm irregolarità l-Istat Membru għandu jirkupra kull ammont mitluf, iħallsu lura lill-Kummissjoni u, meta l-ammont ma jitħallasx f’waqtu fil-limitu ta’ żmien mogħti mill-Istat Membru involut, interess awtomatiku għandu jkun dovut.Meta ammonti li ma kellhomx jitħallsu lill-benefiċjarju ma jistgħux ikunu rkuprati, l-Istat Membru hu responsabbli għar-rimbors ta’ l-ammonti mitlufa mill-baġit ġenerali ta’ l-Unjoni Ewropea.3. Il-Kummissjoni, fir-responsabbiltà tagħha għall-implimentazzjoni tal-baġit ġenerali tal-Komunitajiet Ewropej, għandha tieħu l-passi kollha neċessarji biex tivverifika li l-azzjonijiet iffinanzjati twettqu b’konformità mal-prinċipji ta’ mmaniġġjar finanzjarju tajjeb u effiċjenti, b’osservanza tad-dispożizzjonijiet tar-Regolamenti tal-Kunsill (KE, Euratom) Nru 1605/2002. Hi għandha b’mod partikulari tassigura li l-Istati Membri jkollhom funzjonament ta’ mmaniġġjar u sistemi ta’ kontroll tajba.Għal dan l-iskop, mingħajr preġudizzju għall-poteri tal-Qorti ta’ l-Awdituri jew għall-verifiki mwettqa mill-Istati Membri b’konformità mal-liġijiet nazzjonali, r-regolamenti u d-dispożizzjonijiet amministrattivi, l-uffiċjali jew l-impjegati tal-Kummissjoni jistgħu jwettqu verifiki fil-post, inklużi verifiki rappreżentattivi, dwar l-azzjonijiet iffinanzjati mill-Fond wara avviż li jintbagħat fiż-żmien minimu ta’ jum ta’ xogħol. Il-Kummissjoni għandha tinnotifika lill-Istat Membru kkonċernat bl-iskop li takkwista l-assistenza neċessarja kollha. Uffiċjali jew impjegati ta’ l-Istat Membru kkonċernat jistgħu jieħdu parti f’dawn il-verifiki.4. L-Istat Membru għandu jassigura li d-dokumenti ta’ ġustifikazzjoni li jirrigwardaw in-nefqa magħmula jinżammu għad-dispożizzjoni tal-Kummissjoni u l-Qorti ta’ l-Awdituri għal perjodu ta’ tliet snin wara l-konklużjoni tal-kontribuzzjoni finanzjarja rċevut mill-EGF.Artikolu 19Ir-rimborż tal-kontribuzzjoni finanzjarja1. F’każi fejn l-ammont ta’ l-ispiża effettiva ta’ azzjoni jkun inqas mill-ammont ikkalkulat li kien ikkwotat skond l-Artikolu 12, il-Kummissjoni għandha teħtieġ li l-Istat Membru jħallas lura ammont li jikkorrispondi għall-kontribuzzjoni finanzjarja li ħa.2. Fejn Stat Membru jkun naqas milli jikkonforma ma’ l-obbligi ddikjarati fid-Deċiżjoni dwar kontribuzzjoni finanzjarja, il-Kummissjoni għandha tieħu l-passi meħtieġa sabiex teħtieġ li l-Istat Membru jħallas lura l-kontribuzzjoni finanzjarja kollha li ħa jew parti minnha.3. Qabel ma tiġi adottata Deċiżjoni taħt il-paragrafi 1 jew 2, il-Kummissjoni għandha twettaq eżami xieraq tal-każ u, b’mod partikolari, għandha tagħti lill-Istat Membru perjodu speċifiku ta’ żmien li matulu jista’ jressaq il-kummenti tiegħu.4. Jekk, wara li jitlestew il-verifiki neċessarji, il-Kummissjoni tikkonkludi li Stat Membru mhux jikkonforma ma’ l-obbligi tiegħu skond l-Artikolu 18 (1), hi għandha, jekk ma jintlaħaq l-ebda ftehim u jekk l-Istat Membru jkun għadu ma wettaqx il-korrezzjonijiet f’perjodu stabbilit mill-Kummissjoni, u wara li jkunu kkunsidrati l-kummenti kollha magħmula mill-Istat Membru, tiddeċiedi fi tliet xhur mill-aħħar tal-perjodu msemmi hawn fuq biex tagħmel il-korrezzjonijiet finanzjarji meħtieġa billi tikkanċella għall-azzjoni involuta l-kontribuzzjoni kollha tal-Fond jew parti minnha. Kull ammont mitluf li jirriżulta minn irregolarità misjuba għandu jkun irkuprat u, fejn l-ammont mhux imħallas fiż-żmien mogħti mill-Istat Membru involut, interess awtomatiku għandu jkun dovut.Artikolu 20Il-klawsola ta’ reviżjoniFuq il-bażi ta’ l-ewwel rapport annwali provdut fl-Artikolu 16, il-Parlament Ewropew u l-Kunsill jistgħu jirrivedu dan ir-Regolament, fuq il-bażi ta’ proposta min-naħa tal-Kummissjoni, biex ikun żgurat li qed jintlaħaq l-għan ta’ solidarjetà ta’ l-EGF u li d-dispożizzjonijiet tiegħu jikkunsidraw b’mod adegwat, il-karatteristiċi ekonomiċi, soċjali u territorjali ta’ l-Istati Membri kollha.Ikun xi jkun il-każ, il-Parlament Ewropew u l-Kunsill għandhom jirrivedu dan ir-Regolament sal-31 ta’ Diċembru 2013.Artikolu 21Id-dħul fis-seħħDan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Għandu japplika mill-1 ta’ Jannar 2007.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew, Għall-Kunsill,Il-President Il-PresidentIL-PROSPETT LEĠIŻLATTIV1. L-ISEM TAL-PROPOSTAProposta għal REGOLAMENT tal-Parlament Ewropew u tal-Kunsill li jistabbilixxi l-Fond Ewropew ta’ aġġustament għall-Globalizzazzjoni (l-EGF).2. IL-QAFAS ABM / EBAQasam (Oqsma) tal-Politika kkonċernata(i) u Attività/Attivitajiet assoċjati:Kompetittività għat-Tkabbir u għall-Impjiegi3. IL-LINJI BAĠITARJI3.1. Il-linji baġitarji (linji operattivi u linji relatati ta’ għajnuna teknika u amministrattiva (eks-linji B.A)) inklużi l-intestaturiŻewġ linji baġitarji taħt l-intestatura 1A[11]Għall-Ġestjoni Amministrattiva: (għad trid tiġi diskussa mad-DĠ BUDG)Għall-Istati Membri: (għad iridu jiġu diskussi mad-DĠ BUDG)3.2. Kemm iddum l-azzjoni u l-impatt finanzjarjuIndefinit, bil-possibbiltà li jintużaw sa EUR 500 miljun fis-sena fi prezzijiet kurrenti li għandhom isiru disponibbli fuq bażi ta’ każ b’każ mill-awtorità baġitarja biex ikun provdut appoġġ addizzjonali għall-ħaddiema li tilfu l-impjieg tagħhom minħabba bidliet strutturali kbar fis-sistemi kummerċjali dinjija fuq proposta mill-Kummissjoni ta’ baġit ta’ emenda.Sa 0.35% ta’ kwalunkwe kontribuzzjoni finanzjarja mħallsa taħt l-EGF tista’ tintuża għall-Assistenza Teknika taħt l-Artikolu 8.3.3. Il-karatteristiċi baġitarji (żid ir-ringieli jekk ikun meħtieġ)Il-linja baġitarja | It-tip tan-nefqa | Ġdid | Il-kontribuzzjoni ta’ l-EFTA | Il-kontribuzzjonijiet mill-pajjiżi applikanti | L-intestatura fil-perspettiva finanzjarja |Mhux obblig. | Mhux Diff. | Iva | Le | Le | Nru. 3 |Mhux obblig. | Diff. | LE | LE | LE | Nru. 3 |4. SOMMARJU TAR-RIŻORSI4.1. Ir-riżorsi finanzjarji4.1.1. Sommarju ta’ l-approprjazzjonijiet ta’ impenn (AI) u l-approprjazzjonijiet ta’ pagamenti (AP)Miljuni ta’ EUR (sat-3 skala deċimali)It-tip ta’ nefqa | Sezzjoni nru. | Sena n | n + 1 | n + 2 | n + 3 | n + 4 | n + 5 u wara | Total |In-nefqa operattiva |L-approprjazzjonijiet ta’ impenn (AI) | 8.1 | a | p.m. | p.m. | p.m. | p.m. | p.m. | p.m. | p.m. |L-approprjazzjonijiet ta’ pagament (AP) | b | p.m. | p.m. | p.m. | p.m. | p.m. | p.m. | p.m. |In-nefqa amministrattiva fi ħdan l-ammont ta’ referenza |L-għajnuna teknika u amministrattiva (NDA) | 8.2.4 | c | p.m. | p.m. | p.m. | p.m. | p.m. | p.m. | p.m. |L-AMMONT TOTALI TA’ REFERENZA |L-approprjazzjonijiet ta’ impenn | a+c | p.m. | p.m. | p.m. | p.m. | p.m. | p.m. | p.m. |L-approprjazzjonijiet ta’ pagament | b+c | p.m. | p.m. | p.m. | p.m. | p.m. | p.m. | p.m. |In-nefqa amministrattiva li mhix inkluża fl-ammont ta’ referenza[12] |Ir-riżorsi umani u n-nefqa assoċjata (NDA) | 8.2.5 | d | 0.864 | 0.864 | 0.864 | 0.864 | 0.864 | 0.864 |L-ispejjeż amministrattivi, barra l-ispejjeż tar-riżorsi umani u l-ispejjeż assoċjati, li mhumiex inklużi fl-ammont ta’ referenza (NDA) | 8.2.6 | e |It-total indikattiv tan-nefqa ta’ l-azzjoniAI TOTALI li jinkludu l-ispejjeż tar-Riżorsi Umani | a+c+d+e | p.m. | p.m. | p.m. | p.m. | p.m. | p.m. | p.m. |AP TOTALI li jinkludu l-ispejjeż tar-Riżorsi Umani | b+c+d+e | p.m. | p.m. | p.m. | p.m. | p.m. | p.m. | p.m. |Id-dettalji dwar il-kofinanzjamentJekk il-proposta tinvolvi l-kofinanzjament mill-Istati Membri, jew minn korpi oħra (jekk jogħġbok speċifika liema), għandha tkun indikata stima tal-livell ta’ dan il-kofinanzjament fit-tabella ta’ hawn taħt (jistgħu jkunu miżjuda linji addizzjonali jekk huma previsti korpi differenti li jipprovdu l-kofinanzjament):Miljuni ta’ EUR (sat-3 skala deċimali)Il-korp ta’ kofinanzjament | Senan | n + 1 | n + 2 | n + 3 | n + 4 | n + 5 u wara | Total |…………………… | f |AI TOTALI li jinkludu l-kofinanzjament | a+c+d+e+f |4.1.2. Il-kompatibilità mal-Programmazzjoni FinanzjarjaX Il-proposta hija kompatibbli mal-programmazzjoni finanzjarja eżistenti.X Il-proposta se tinkludi l-programmazzjoni mill-ġdid ta’ l-intestatura rilevanti fil-perspettiva finanzjarja.X Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali (jiġifieri strument ta’ flessibilità jew reviżjoni tal-perspettiva finanzjarja).4.1.3. L-impatt finanzjarju fuq id-DħulX Il-proposta ma għandha l-ebda implikazzjoni finanzjarja fuq id-dħul.( Il-proposta għandha impatt finanzjarju – l-effett fuq id-dħul huwa kif ġej:NB: Id-dettalji u l-osservazzjonijiet kollha li jirrelataw mal-metodu tal-kalkulazzjoni ta’ l-effett fuq id-dħul għandhom jintwerew f’anness separatMiljuni ta’ EUR (sa l-ewwel skala deċimali)Qabel l-azzjoni [Sena n-1] | Is-sitwazzjoni wara l-azzjoni |In-numru totali ta’ riżorsi umani | 8 | 8 | 8 | 8 | 8 | 8 |5. IL-KARATTERISTIĊI U L-GĦANIJIETId-dettalji tal-kuntest tal-proposta huma meħtieġa fil-Memorandum ta’ Spjegazzjoni. Din is-sezzjoni tal-Prospett Leġiżlattiv għandha tinkludi l-informazzjoni speċifika komplementari li ġejja:5.1. Ħtieġa li trid tintlaħaq tul medda qasira jew twila ta’ żmienAra l-Memorandum ta’ Spjegazzjoni.5.2. Il-valur miżjud ta’ l-involviment tal-Komunità u l-koerenza tal-proposta ma’ l-istrumenti finanzjarji l-oħra u mas-sinerġija possibbliAra l-Memorandum ta’ Spjegazzjoni.5.3. L-għanijiet, ir-riżultati mistennija u l-indikaturi relatati tal-proposta fil-kuntest tal-qafas ABM5.4. Metodu ta’ l-implimentazzjoni (indikattiv)Hawn taħt uri l-metodu(i) magħżul/a għall-implimentazzjoni ta’ l-azzjoni.Ġestjoni komuni ma’ l-Istati Membri, id-Deċiżjoni dwar kontribuzzjoni finanzjarja6. IL-MONITORAĠĠ U L-EVALWAZZJONIIl-monitoraġġ u l-evalwazzjoni huma limitati biex tiġi riflessa n-natura ta’ l-istrument u sabiex ma jkunux imposti piżijiet mhux xierqa fuq l-amministrazzjonijiet nazzjonali. Madankollu, għal każi magħżula huma previsti ż-żjarat ta’ monitoraġġ lejn nofs it-term ta’ l-implimentazzjoni tal-kontribuzzjoni finanzjarja.7. IL-MIżURI TA’ KONTRA L-FRODIHuwa propost li għandhom isiru miżuri ta’ kontroll u ta’ verifika mill-Istat Membru fuq il-bażi ta’ analiżi tar-riskji. L-Istat Membru għandu jippreżenta rapport lill-Kummissjoni dwar it-twettiq finanzjarju ta’ kull kontribuzzjoni finanzjarja, flimkien ma’ prospett li jiġġustifika n-nefqa u li jindika kwalunkwe sors ieħor ta’ finanzjament riċevut għall-operazzjonijiet ikkonċernati. Il-proposta tipprevedi l-possibbiltà ta’ verifiki mill-korpi tal-Komunità skond ir-Regolament Finanzjarju.8. ID-DETTALJI TAR-RIŻORSI8.1. L-għanijiet tal-proposta f’termini ta’ l-ispiża finanzjarja tagħhomApproprjazzjonijiet ta’ impenn f’miljuni ta’ EUR (sat-3 skala deċimali)Sena n | Sena n+1 | Sena n+2 | Sena n+3 | Sena n+4 | Sena n+5 |L-uffiċjali jew l-istaff temporanju (XX 01 01) | A*/AD | 4 | 4 | 4 | 4 | 4 | 4 |B*, C*/AST | 2 2 | 2 2 | 2 2 | 2 2 | 2 2 | 2 2 |L-istaff iffinanzjat mill-Art. XX 01 02 |Staff ieħor iffinanzjat mill-Art. XX 01 04/05 |TOTAL | 8 | 8 | 8 | 8 | 8 | 8 |Ir-riżorsi umani se jkunu rikjesti fil-qafas tad-deċiżjoni ta’ l-APS jew permezz ta’ l-organizzazzjoni interna mill-ġdid.8.2.2. Id-deskrizzjonijiet tal-kompiti li joriġinaw mill-azzjoniIl-valutazzjoni ta’ l-applikazzjonijiet, it-tħejjija tad-Deċiżjonijiet dwar kontribuzzjoni finanzjarja, il-monitoraġġ u l-għeluq ta’ l-għajnuna.8.2.3. Is-sorsi tar-riżorsi umani (statutarja)Ħames postijiet statutarji bħalissa allokati għall-ġestjoni tal-programm.8.2.4. Nefqa amministrattiva oħra li hija inkluża fl-ammont ta’ referenza (XX 01 04/05 – In-nefqa fuq il-ġestjoni amministrattiva)Miljuni ta’ EUR (sat-3 skala deċimali)Il-linja baġitarja (in-numru u l-intestatura) (għad irid jiġi diskuss mad-DĠ BUDG) | Sena n | Sena n+1 | Sena n+2 | Sena n+3 | Sena n+4 | Sena n+5 u wara | TOTAL |Għajnuna teknika u amministrattiva oħra | p.m. | p.m. | p.m. | p.m. | p.m. | p.m. | p.m. |- intra muros |- extra muros |It-total ta’ l-għajnuna teknika u amministrattiva | p.m. | p.m. | p.m. | p.m. | p.m. | p.m. | p.m. |8.2.5. L-ispiża finanzjarja tar-riżorsi umani u l-ispejjeż assoċjati li mhumiex inklużi fl-ammont ta’ referenzaMiljuni ta’ Euro (sat- 3 skala deċimali)It-tip ta’ riżorsi umani | Sena n | Sena n+1 | Sena n+2 | Sena n+3 | Sena n+4 | Sena n+5 u wara |L-uffiċjali u l-istaff temporanju (XX 01 01) | 0.864 | 0.864 | 0.864 | 0.864 | 0.864 | 0.864 |L-istaff iffinanzjat mill-Art. XX 01 02 (awżiljaru, END, staff bil-kuntratt, eċċ.) (speċifika l-linja baġitarja) |L-ispiża totali tar-Riżorsi umani u l-ispejjeż assoċjati (li MHUMIEX fl-ammont ta’ referenza) | 0.864 | 0.864 | 0.864 | 0.864 | 0.864 | 0.864 |Kalkulazzjoni– L-uffiċjali u l-aġenti temporanjiGħandha ssir referenza għall-Punt 8.2.1, jekk applikabbli8 postijiet statutarji ta’ EUR 108,000 p.aKalkulazzjoni– L-istaff iffinanzjat taħt l-Art. XX 01 02Għandha ssir referenza għall-Punt 8.2.1, jekk applikabbli8.2.6. Nefqa amministrattiva oħra li mhix inkluża fl-ammont ta’ referenzaMiljuni EUR (sat-3 skala deċimali)Sena n | Sena n+1 | Sena n+2 | Sena n+3 | Sena n+4 | Sena n+5 U wara | TOTAL |XX 01 02 11 01 – Missjonijiet |XX 01 02 11 02 – Laqgħat u Konferenzi |XX 01 02 11 03 – Kumitati |XX 01 02 11 04 – Studji u konsultazzjonijiet |XX 01 02 11 05 – Sistemi ta’ l-Informatika |2 It-total tan-Nefqa ta’ ġestjoni oħra (XX 01 02 11) |Nefqa oħra ta’ natura amministrattiva (speċifika u inkludi referenza għal-linja baġitarja) |Nefqa Amministrattiva totali, ħlief tar-riżorsi umani u l-ispejjeż assoċjati (li MHUMIEX inklużi fl-ammont ta’ referenza) |Kalkulazzjoni – Nefqa amministrattiva oħra li mhix inkluża fl-ammont ta’ referenza.[1] Il-Komunikazzjoni tal-Kummissjoni dwar il-Valuri Ewropej f’Dinja Globalizzata - KUMM(2005) 525, 20.10.2005.[2] Ittra ta’ l-20 ta’ Ottubru 2005 lill-Presidenti tal-Kunsill ta’ l-UE u tal-Parlament Ewropew.[3] ĠU L 48, 22.2.1975, p. 29.[4] Il-Komunikazzjoni tal-Kummissjoni dwar strutturar mill-ġdid u impjiegi - KUMM(2005) 120, 31.3.2005.[5] xxx[6] ĠU C , , p. .[7] ĠU C , , p. .[8] ĠU C , , p. .[9] ĠU L 48, 22.2.1975, p. 29[10] ĠU L 248, 16.9.2002, p.1[11] L-ammont massimu tan-nefqa mill-Fond għandu jkun sa € 500 miljun fis-sena fi prezzijiet kurrenti. Skond il-konklużjonijiet tal-Kunsill Ewropew ta’ Diċembru 2005 u b’konfomità mal-Ftehim Interistituzzjonali dwar id-dixxiplina baġitarja u t-titjib tal-proċedura baġitarja li trid tkun miftiehma mill-Parlament Ewropew, il-Kunsill u l-Kummissjoni, ebda dispożizzjoni finanzjarja speċifika għall-Fond ma ssir fil-qafas finazjarju multiannwali; abbażi tal-linji gwida msemmija hawn fuq, il-Kummissjoni tipproponi li jkun determinat il-livell ta’ “użu baxx” rilevanti għall-finanzjament ta’ l-EGF f’sena kwalunkwe (is-sena n ) bil-mod li ġej:- l-ewwelnett, il-marġni li titħalla disponibbli taħt il-limitu globali għall-approprjazzjonijiet ta’ impenn tas-sena preċedenti, jiġifieri, id-differenza bejn l-approprjazzjonijiet totali ta’ impenn fil-qafas finanzjarju multiannwali u l-approprjazzjonijiet totali ta’ impenn irreġistrati fil-baġit tas-sena n – 1 ;- it-tieninett, jekk l-ammont preċedenti mhux suffiċjenti, approprjazzjonijiet ikkanċellati ta’ impenn tas-sentejn preċedenti.L-approprjazzjonijiet għandhom ikunu mmobilizzati permezz tal-Baġit ta’ Emenda, jekk jew meta meħtieġ, b’referenza għall-ammont iddeterminat kif stipulat hawn fuq. Biex il-proċess tat-teħid ta’ deċiżjoni jkun mgħaġġel, il-Kummissjoni se tissottometti l-proposti f’ ‘ġabriet’, kif adatt, matul is-sena baġitarja.[12] Nefqa fil-Kapitolu xx 01għajr għal Artikoli xx 01 04 jew xx 01 05.